Haugaland Kraft

Haugaland Kraft AS er et kraftselskap som ble etablert i 1998 ved fusjonering mellom Haugesund Energi og Karmsund Kraftlag. Etter en omstrukturering av virksomheten i 2015 ble selskapet organisert som et konsern fra 1. januar 2016.

Haugaland Kraft eies av kommunene Karmøy, Haugesund, Tysvær, Vindafjord, Sveio, Utsira, Suldal, Sauda, Ullensvang, Etne, Fitjar og Bømlo samt selskapene Finnås Kraftlag, SØK AS og Fitjar Kraftlag. Konsernet har rundt 500 ansatte og omsetter for kr 3 735 mill. på årsbasis.

Selskapets kjerneområder er produksjon, overføring og omsetning av elektrisk kraft, samt utbygging/drift av fibernettverk. Dessuten lages en app som gjetter på neste 7 dagers elpris.

Haugaland Kraft AS har hovedkontor i Haugesund med avdelinger på Fitjar, Sand, Sauda, Stord, Ølen/Skånevik og Fjelberg.

Konsernet består av et morselskap og 3 heleide datterselskaper; Fagne (skiftet navn fra Haugaland Kraft Nett AS 01.01.2022 ), Haugaland Kraft Fiber og Haugaland Kraft Energi. I tillegg er selskapet majoritetseier i Sunnhordland Kraftlag og Afiber.

 Referanser 

Eksterne lenker



Kategori:Norske kraftselskaper
Kategori:Etableringer i 1998